Valentinas Masalskis

Valentinas Masalskis (g. 1954 m. balandžio 11 d. Kaune) – lietuvių aktorius, režisierius.


 Biografija 
1972–1976 m. studijavo LMTA, Aktorinio meistriškumo katedroje; įgijo aktoriaus specialybę. 1976–1992 m. – Kauno valstybinio akademinio dramos teatro aktorius. Nuo 1992 m. – laisvas menininkas: stato spektaklius, vaidina spektakliuose, filmuojasi. 1993 m. su bendraminčiais įkūrė studiją „Menas į šoną“ (gyvavo iki 1995). 1995 m. įkūrė „Menų sambūrį“ (gyvavo iki 2000 m.).

Lietuvos nacionaliniame dramos teatre režisavo Šekspyrą, Dostojevskį. Šiame teatre atliko ne vieną vaidmenį, o per ~30 metų sukūrė ~100 vaidmenų teatre ir kine, nusifilmavo šalies ir užsienio (Prancūzijos, Lenkijos, Rusijos ir kt.) vaidybinėse juostose. Dirbo su žymiais Lietuvos kino režisieriais: Arūnu Žebriūnu, Gyčiu Lukšu, Algimantu Puipa, Šarūnu Bartu ir kitais.

Pelnė apdovanojimų, tarp jų – „Kristoforą“ ir Lietuvos nacionalinę premiją; Smolensko tarptautiniame kino festivalyje „Naujasis kinas. XXI a.“ pelnė apdovanojimą už geriausiai sukurtą vyro vaidmenį filme „Dievų miškas“; „Sidabrinė gervė 2015“.

Nuo 2010 m. Klaipėdos universiteto Menų fakulteto Teatro katedros profesorius. Nuo 2011 m. „Klaipėdos jaunimo teatro“ steigėjas ir režisierius.Valentinas Masalskis  (biografija)

 Kūryba 
 Vaidmenys 
 1976 Artašesas. Z. Chalapian. Lopšinė. Režisierius Jonas Vaitkus. Kauno valstybinis akademinis dramos teatras.
 1978 Piotras Kolomyjcevas. Maksimas Gorkis. Paskutinieji. Režisierius Jonas Vaitkus. Kauno valstybinis akademinis dramos teatras.
 1978 Juokdarys Stančikas. Juozas Grušas. Unija. Režisierius Jonas Vaitkus. Kauno valstybinis akademinis dramos teatras.
 1980 Jukanas. M. Unt. Svarbiausioji repeticija. Režisierius Jonas Vaitkus. Kauno valstybinis akademinis dramos teatras.
 1980 Aleksandras. J. Glinskis. Kingas. Režisierius Jonas Vaitkus. Kauno valstybinis akademinis dramos teatras.
 1980 Rainys. Vincas Krėvė-Mickevičius. Šarūnas. Režisierius Jonas Vaitkus. Kauno valstybinis akademinis dramos teatras.
 1981 Gustavas. A. Strindberg. Kreditoriai. Režisierius Gytis Padegimas. Kauno valstybinis akademinis dramos teatras.
 1983 Kaligula. Albert Camus. Kaligula. Režisierius Jonas Vaitkus. Kauno valstybinis akademinis dramos teatras.
 1985 Popryščinas. Nikolajus Gogolis. Pamišėlio užrašai. Režisierius Gytis Padegimas. Kauno valstybinis akademinis dramos teatras.
 1987 Grišanas. Čingizas Aitmatovas. Golgota. Režisierius Jonas Vaitkus. Kauno valstybinis akademinis dramos teatras.
 1990 Atsiskyrėlis Gustavas Konradas. Adomas Mickevičius. Vėlinės. Režisierius Jonas Vaitkus. LNDT.
 1995 Hartmanas. F. K. Waechter. Į Ašenfeldą. Režisierius Tomas Hinterberger. Kauno valstybinis akademinis dramos teatras.
 1995 Poco. S. Beckett. Belaukiant Godo. Režisierius Valentinas Masalskis. Kauno valstybinis akademinis dramos teatras.
 1996 Donas Migelis Manjara. Oskaras Milašius. Migelis Manjara. Režisierius Jonas Vaitkus. LNDT.
 1996 Mokytojas. V. Bartulis. Pamoka (opera pagal E. Ionesco). Režisierius Valentinas Masalskis. Menų sambūris.
 1999 Faustas. J. W. Goethe. Faustas. Rež. Valentinas Masalskis. Menų sambūris.
 2002 Vyras. F. Dostojevskis. Nuolankioji. Režisierius Valentinas Masalskis. LNDT.
 2003 Karibaldis. T. Bernhard. Įpročio jėga. Režisierius Valentinas Masalskis. LNDT.
 2004 Lyras. William Shakespeare. Karalius Lyras. Rež. Valentinas Masalskis. LNDT.
 2006 Fojerbachas. Tankred Dorst, Ursula Ehler. Aš, Fojerbachas. Rež. Valentinas Masalskis. LNDT.
 2007 Žoržas. Marie-France Marsot. Laukim skambučio. Rež. Valentinas Masalskis. LNDT.

 Režisuoti spektakliai 
 1994 S. Beckett. Krepo juosta. Kauno mažasis teatras.
 1994 P. Handke. Publikos išplūdimas. Menų sambūris.
 1995 S. Beckett. Belaukiant Godo. Menų sambūris, Kauno valstybinis akademinis dramos teatras.
 1996 E. Iosnesco, V. Bartulis. Pamoka. Menų sambūris.
 1999 Johann Wolfgang von Goethe. Faustas. Menų sambūris.
 2001 P. Handke. Publikos išplūdimas. LNDT.
 2002 Fiodoras Dostojevskis. Nuolankioji. LNDT.
 2003 T. Bernhard. Įpročio jėga. LNDT.
 2004 Šekspyras. Karalius Lyras. LNDT.
 2006 T. Dorst, U. Ehler. Aš, Fojerbachas. LNDT.
 2007 M. F. Marsot. Laukim skambučio. LNDT.

 Filmografija 

Informacija apie aktoriaus vaidmenis kine Lietuvos filmų centro internetiniame tinklalapyje http://www.lfc.lt
 1978 – Bethoveno gyvenimas, rež. Borisas Galanteris, kūrybinis susivienijimas „Ekran“
 1979 – Karalius. Žaltvykslės, rež. Gytis Lukšas, LTV
 1980 – Lebrešas. Nemo bankas (filmas-spektaklis), rež. Vidmantas Bačiulis, LTV
 1980 – Romas Špokas. Rungtynės nuo 9 iki 9, rež. Raimondas Vabalas, Lietuvos kino studija
 1980 – Esesininkas. Faktas, rež. Almantas Grikevičius, LKS
 1981 – Sesers vyras. Karlas ir Ana (filmas-spektaklis), rež. Gytis Padegimas, LTV
 1981 – Karolis. Raudonmedžio rojus, rež. Bronius Talačka, LTV
 1981 – Alano sūnus. Medaus mėnuo Amerikoje, rež. Almantas Grikevičius, LKS
 1982 – Misteris Sinkleris. Turtuolis, vargšas…, rež. Arūnas Žebriūnas, LKS
 1982 – Vilius. Vasara baigiasi rudenį, rež. Gytis Lukšas, LKS
 1983 – Povilas Olšauskas. Devyni nuopolio ratai, rež. Bronius Talačka, LTV
 1983 – Viktoras. Skrydis per Atlantą, rež. Raimondas Vabalas, LKS
 1983 – Vokiečių karininkas. Neapykantos pamokos, rež. Antanas Maciulevičius, LKS
 1984 – Komendantas Rotas. Du žingsniai nuo „Rojaus“, rež. Timūras Zolojevas, Odesos kino studija
 1985 – Džeimsas Devidsonas. Variantas „Zombis“, rež. Jevgenijus Jegorovas, Mosfilm
 1986 – Konstantinas. Žalčio karūna, rež. Bronius Talačka, LTV
 1986 – Konstruktorius Volfas. Žvaigždžių skaičiuotojas, rež. Anatolijus Tiutiunikas, Odesos kino studija
 1986 – Everestas Hanuveris. Auksinė grandinė, rež. Aleksandras Muratovas, A.Dovženkos kino studija
 1987 – Gydytojas Dovydas. Veldas, rež. Nazimas Tuliachodžajevas, Uzbekfilm
 1987 – Ekspedicijos dalyvis. Tryliktasis apaštalas, rež. Surenas Babajanas, Armenfilm
 1988 – Klierikas. Žolės šaknys, rež. Gytis Lukšas, LKS
 1988 – Poručikas Gžegožas. Raudona paparčio spalva, rež. Viktoras Turovas, Belarusfilm ir Zespoly Filmove (Lenkija)
 1988 – Rašytojas Fiodoras. Ruduo, Čertanovas, rež. Igoris ir Dmitrijus Talankinai, Mosfilm
 1989 – Grachovas. Taurusis kraujas, rež. Viktoras Turovas bei Zigmundas Malianovičius, Belarusfilm ir Zepoly Filmove (Lenkija)
 1991 – von Kriugeris. Išvarytasis, rež. Vladimiras Saveljevas, A.Dovženkos kino studija
 1991 – Seklys Džefas. Papūga tardytojui, rež. Eduardas Dmitrijevas, Ukrtelefilm
 1992 – Janas Rudekas. Galvos kaina, rež. Nikolajus Iljinskis, A.Dovženkos kino studija
 1994 – Sumocha. Šlėkta Zavalnia arba fantastiniai pasakojimai apie Baltarusiją, rež. Viktoras Turovas, Belarusfilm
 1996 – Dmitrijus Petrovičius. Baimė, rež. Linas Ryškus, Film Focus
 1997 – Pernaravičius. Mėnulio Lietuva, rež. GytisLukšas, Cinemark
 1998 – Inteligentas. Palaiminti išėję, rež. Stasys Motiejūnas, LKS
 2000 – Žmogus. Laisvė, rež. Šarūnas Bartas, Studia Cinema
 2003 – Mafijos vadas. Jonukas ir Grytutė, rež. Vytautas V. Landsbergis, A Propos
 2005 – Profesorius. Dievų miškas, rež. Algimantas Puipa, UAB „Baltijos filmų grupė“ (Lietuva) ir IMS 6 LLP (Didžioji Britanija).
 2007 – Valkata. Varnų ežeras, rež. Inesa Kurklietytė, Ketvirta Versija.
 2008 – SS šturmbanfiureris. Sunkusis smėlis, rež. Antonas Barščevskis, Kompanija Risk
 2009 – Švažas. Duburys, rež. Gytis Lukšas, LKS
 2011 – Mnišekas. Borisas Godunovas, rež. Vladimiras Mirzojevas, Parsuna
 2014 – Mokyklos direktorius. Triukšmadarys, rež. Karolis Kaupinis, Čiobreliai.
 2019 - Prezidentas. Nova Lituania. rež. Karolis Kaupinis, Čiobreliai.

 Apdovanojimai 
 1996 m. Nacionalinė kultūros ir meno premija.
 2014 m. Kultūros ministerijos garbės ženklas „Nešk savo šviesą ir tikėk”.
 2015 m. Auksinis scenos kryžius: už Roberto Šusterio vaidmenį spektaklyje „Didvyrių aikštė“ ir vaidmenis spektaklyje „Didis blogis“ (LNDT)

 Šaltiniai 

 Nuorodos 
 Informacija apie aktorių kino mėgėjų tinklalapyje 
 Informacija apie aktorių Lietuvos nacionalinio dramos teatro internetinėje svetainėje
 Informacija apie aktorių pramogų portale 

Kategorija:Lietuvos nacionalinės kultūros ir meno premijos laureatai
Kategorija:Lietuvos aktoriai
Kategorija:Lietuvos režisieriai
Kategorija:KU dėstytojai
Kategorija:Klaipėdos menininkai